**Plumb de George Bacovia**

 **opera aparținând simbolismului**

 George Bacovia se impune in primele decenii ale secolului XX, ca un artist cu o viziune unica in literatura romana. Poezia „Plumb” deschide volumul de debut al autorului, aparut, cu acelasi titlu, in 1916. 33

 **Poemul** se incadreaza in simbolism, o trasatura care evidentiaza apartenenta poemului la acest curent literar fiind muzicalitatea. Aceasta deriva din repetarea termenului „plumb” de sase ori pe parcursul textului, in pozitie simetrica in cele doua strofe: „Dormeau adanc sicriele de plumb”, „Dormea intors amorul meu de plumb”, „Si flori de plumb si funerar veșmânt”.

 **In opinia mea, tema si viziunea despre lume** a autorului sunt evidentiate în acest text in primul rand prin compozitie. Aceasta include 4 strofe de tip catren, cu masura versurilor de 10 silabe si rima imbratisata. Organizarea in replica fidela a celei de-a doua strofe față de prima, este vizibila nu numai la nivelul constructiei sintactice: „Dormeau adanc sicriele de plumb”, „Dormea întors amorul meu de plumb”, dar si în distributia cuvintelor de final, pentru obtinerea rimei: versurile 1 si 4 din ambele strofe se incheie cu termenul „plumb”.

Cele doua strofe evidentiaza două planuri ale înregistrării realitătii: unul exterior, constituit dintr-un număr redus de elemente: cavoul, sicriele, coroanele si unul interior, reprezentat de sentimentul singuratatii. Bacovia proiecteaza aceasta traire la dimensiuni infernale, demonstrand, cu mijloace lirice, ceea ce contemporanii ii reprosau lui Cioran ca minciuna: ca se poate trai, constant, pe culmile disperarii.

 **Consider,** **de asemenea, ca viziunea despre lume a poetului** se exprima in text prin intermediul simbolurilor, ce au o putere evocatoare deosebita. Reluarea simbolului central, plumbul, dă imaginilor vizuale valoare de obsesie. Alte simboluri din text sunt: cavoul, exprimand izolarea artistului, dar si limitarea existentei umane, sicriele, coroanele, vestmantul funerar, florile, toate accentuand ideea de apasare existentiala. Plumbul, somnul si vantul sunt simboluri ale degradarii, ale vitregiei unui univers in care nimic nu traieste cu adevarat.

 **Tema poemului** este conditia artistului, opera fiind considerata o arta poetica, în care autorul isi exprima conceptia despre conditia poetului în societate. Astfel, o prima idee poetica relevantă pentru sublinierea acestei teme este aceea ca sentimentele poetului evidentiaza durerea neputintei de a infrunta destinul tragic. Ele subliniaza faptul ca poezia este un strigat cutremurator, repede inabusit, al unei constiinte care asimileaza lumea unui cimitir. O a doua idee poetica relevanta pentru sublinierea temei textului este aceea a inadaptarii artistului care, in calitate de fiinta superioara, hipersensibila, deci vulnerabila, nu-si gaseste locul in aceasta lume, pustie si rece ca un cavou: „Stam singur in cavou...si era vant”. Spatiul stramt, mortuar este echivalentul transfigurat al tuturor limitarilor, conditionarilor, in fata carora artistul se simte obosit, singur si nefericit, idee evidentiata prin repetarea obsesiva a unor sintagme: „Stam singur in cavou...si era vant”, „Stam singur langa mort...si era frig”.

 **Patru dintre elementele de compozitie** si de limbaj din textul ales, prin care se subliniaza viziunea despre lume a autorului, sunt*: incipitul, titlul, elementele de opozitie si de simetrie, motivele poetice.*

 **Incipitul operei**, „Dormeau adanc sicriele de plumb”, ilustreaza o exceptionala capacitate de vizualizare, cu ajutorul unui lexic restrans. Incipitului ii este conferita sarcina de a introduce cititorul într-un univers straniu, răsturnat, in care obiectele capătă proprietati umane si se substituie omului, asa cum se observa chiar din strofa intai. Verbul la timpul imperfect „dormeau” creeaza impresia de durata supsendata, de timp incremenit in cosmar, cu atat mai mult cu cat el este static si se reia la inceputul strofei a doua. Substantivul concret „sicriele” capătă un rol esential, potentat si de constructia nominala, cu rol de calificare „de plumb”, ce tine loc de adjectiv.

  **Titlul** este alcatuit dintr-un singur termen, un substantiv nearticulat, care îi confera caracter de generalitate si care este potrivit pentru determinari: „sicriu de plumb”, „flori de plumb”. Plumbul este un metal cenusiu, asociat cu stari negative precum tristete, nevroza, apasare sufleteasca, oboseala. Metaforic, el sugereaza o existenta fara orizont, traita fara speranta.

 **Elementele de simetrie si de opozitie** din text sunt puse in evidenta prin compozitia textului. Deoarece sicriele, ca si florile, ca si coroanele sunt „de plumb”, se poate deduce ca perceptia asupra realitatii este alterata. Paralelismul sintactic este procedeul dominant de structurare a textului, fiecarui vers din prima strofa corespunzandu-i un vers din a doua: „Dormeau adânc sicriele de plumb”, „Dormea întors amorul meu de plumb”; „Si flori de plumb si funerar vestmant”, „Pe flori de plumb si-am inceput sa-l strig”; „Si scartaiau coroanele de plumb”, „Si-i atarnau aripele de plumb”. Simetria este data de plasarea termenului „plumb”, precum si a liniei de pauza si a punctelor de suspensie in aceeasi pozitie, în cele doua strofe, contribuind astfel la conturarea unei atmosfere apasatoare.

 **Motivele poetice** ce se subsumeaza temei în aceasta poezie sunt: plumbul, cavoul, vântul, somnul, frigul, singuratatea. Toate acestea alcătuiesc un câmp semantic unic al mortii atotcuprinzatoare care inghite lent, răbdator, **fiinte**: „mort”, **obiecte:** „sicriele de plumb”, **sentimente**: „amorul meu”. Lumea este, in viziunea poetului, un spatiu inchis, în care el se simte prizonier, din care nu poate evada si care îl constrânge permanent.

 Astfel, textul, care deschide volumul de debut al poetului, cu acelasi titlu, se constituie intr-o opera in care autorul isi exprima viziunea artistica despre creator.